**Lista e dokumentacionit të nevojshëm për t’u trajtuar me bonus qiraje:**

**Për të dhënat personale:**

- Çertifikata e lindjes së aplikantit dhe certifikatën e gjendjes familjare (shkarkohet në [E-Albania](https://e-albania.al/));

- Për vertetimin e kushteve të banimit:

- Vërtetimin nga agjensia shteterore e kadastres për pronat që disponohen në emër të secilit anëtar të familjes mbi 18-vjeç (shkarkohet në E-Albania);

- Vërtetimin nga agjensia shteterore e kadastres për sipërfaqen e pronës, që zotëron familja apo ndonjë anëtar i saj, kur banesa është me sipërfaqe nën normat në fuqi të strehimit (shkarkohet në [E-Albania](https://e-albania.al/));

- Vërtetimin nga agjensia shteterore e kadastres qe anetaret e familjes mbi 18 vjec nuk kane banese apo prone qe perdoret si e tille ne process legalizimi(shkarkohet në [E-Albania](https://e-albania.al/));  
- Vërtetimin nga agjensia shteterore e kadastres të vendit të origjinës se nuk figuron e rregjistruar asnjë pronë, e cila mund të përdoret për strehim, për cdo anëtar të familjes, që kanë ndryshuar vendbanim për efekt punësimi;

- Akt verifikimi nga Bashkia për:

* Banesat në rrezik shembjeje
* Rastet kur familja ka mbetur e pastrehë, si rezultat I fatkeqsive natyrore;
* Banesat që prishen ose përjashtohen nga procesi Ilegalizimit;

- Vendim i gjykatës për familjet që humbasin banesën për shkak të zbatimit të të vendimit të gjykatës;  
- Akt verifikimi nga struktura përgjegjëse e bashkisë për familjet rome/egjiptjane që banojnë në banesa individuale ose struktura, që nuk klasifikohen si banesë;

**Për vërtetimin e kushteve familjare:**

-Çertifikatë familjare (shkarkohet në E-Albania);  
- Vendimin e gjykatës, që i lë në ngarkim fëmijën ose fëmijët për çiftet e divorcuara, shoqëruar me vërtetimin nga zyra e përmbarimit për masën e pensionit që përfitojnë për femijët;  
  
**Për vërtetimin e kushteve sociale:**

- Vërtetimin e Komisionit Mjekësor të Përcaktimit të Aftësisë së Kufizuar, për individë me aftësi të kufizuara,

- Vërtetimin përkatës nga institucioni ku ka qenë i strehuar dhe librezën e jetimit, dhënë nga institucioni shtetëror i autorizuar, për individët me statusin e jetimit;  
- Dokument që vërteton që ka mbetur pastrehë si rezultat i lirimit të banesave, ish pronë e subjekteve të të shpronësuar;

- Dokumentin e lëshuar nga institucionet përkatëse shtetërore për personat që kanë statusin “emigrant”, “punëtor emigrant” dhe “azilkërkues”:

Emigrant dhe punëtor emigrant:

* Vërtetim nga sportelet e migracionit të Ministrisë së Shëndetësisë dhe Cështjeve sociale ose
* Vërtetim nga Zyra e shërbimit Kombëtar ose
* Vërtetim i marrë pranës Zyrës së Punës

Azilkërkues:

* Vërtetim nga Drejtoria për Shtetësinë dhe Refugjatët në Minstrinë e Brendshme.

- Dokumentin e lëshuar nga institucionet përkatëse shtetërore për familjet e punonjësve të rënë në detyrë, që u përkasin Policisë së Shtetit, Gardës së Republikës, Shërbimit për Cështjet e brendshme dhe ankesat në Ministrinë e Brendshme, Shërbimit të Mbrojtjes nga Zjarri dhe Shpëtimit, të Forcave të armatosura, të Shërbimit informative, të shtetit dhe të Policisë së Burgjeve:

* Vërtetim nga Policia e Shtetit;
* Vërtetim nga Garda e Republikës;
* Vërtetim nga Shërbimi i Kontrollit të Brendshëm;
* Vërtetim nga Policia e Mbrojtjes nga Zjarri dhe të Shpëtimit;
* Vërtetim nga Forcat e Armatosura;

- Urdhër mbrojtje apo urdhër i menjëhershëm i mbrojtjes për viktimat e dhunës në familje, lëshuar nga gjykata;

* Vërtetim të marrë nga qendra kombëtare e shërbimit të përkujdesit shoqëror për viktimat e dhunës në familje:

Vërtetim nga strukturat e shërbimit social, qendrave sociale dhe të rehabilitimit për viktimat e dhunës pranë njësive të qeverisjes vendore.

- Vetëdeklarim nëse individi/familja i përket pakicës kombëtare rome apo egjiptjane;  
- Dokumentin e lëshuar nga institucionet përkatëse për familjet e komunitetit rom;  
- Dokument i lëshuar nga institucionet përkatëse për të miturit në konflikt me ligjin;  
-Vetëdeklarim se i përket grupimit LGBTI;

- Dokumentin zyrtar të celebrimit dhe certifikatat personale, për efekt të llogaritjes së moshës, për çiftet e reja;

- Vërtetim me certifikatë familjare se individi i përket kategorisë vajzë- nënë.

**Për vertetimin e kushteve ekonomike:**

- Vërtetim i të ardhurave neto të familjes ose një deklaratë me shkrim nga aplikuesi për të ardhurat e familjes dhe burimin e tyre, të cilat duhet t`i bashkëlidhen dokumente zyrtare që e vërtetojnë atë, përfshirë vërtetimin nga punëdhënësi për pozicionin dhe pagën e aplikantit e të personave të tjerë të familjes, që janë në marrëdhënie pune;  
- Vërtetim nga Drejtoria Rajonale Tatimore dhe e Sigurimeve shoqërore për derdhjen e kontributeve për të gjithë anëtarët e e vetëpunësuar të familjes (shkarkohet në [E-Albania](https://e-albania.al/) );  
- Vërtetimin nga zyra e ndihmës ekonomike e bashkisë për anëtarët e familjes, të përfshirë në programin e ndihmës ekonomike dhe të pagesës për personat me aftësi të kufizuar (sigurohet nga Bashkia);  
- Vërtetimin nga drejtoria rajonale e punësimit për personat e përfshirë në programin e pagesës së papunësisë (shkarkohet në  [E-Albania](https://e-albania.al/));

- Vërtetimin nga organet e sigurimeve shoqërore për personat në pension (shkarkohet në [E-Albania](https://e-albania.al/) );

- Vërtetimin nga organet tatimore per anetaret e familjes qe nuk ushtrohet aktivitet privat(shkarkohet në [E-Albania](https://e-albania.al/) );

* **Kontrat Qiraje**

***Dokumentacioni i parashikuar sigurohet nga struktura përgjegjëse për strehim vetëm nëse aplikanti depoziton deklaratën e pëlqimit sipas formatit tip, shtojca “Ç”, që plotësohet bashkë me Formularin e Aplikimit pranë sportelit te informacioni.***